पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के सोनभद्र जिले में बेकाबू ट्रक और हाइवा (लोडर ट्रक) में आमने-सामने से टक्कर हो गई। टक्कर इतनी तेज थी कि एक ट्रक 10 फीट गहरी खाई में गिर गया। इस हादसे में चार लोगों की मौत हो गई। जबकि तीन गंभीर रूप से घायल हैं। पुलिस ने घायलों को अस्पताल में भर्ती करवाया है। हादसा पिपरी थाना क्षेत्र के वनदेवी मंदिर के समीप हुआ है।
हादसे के बाद खाई में पलटा ट्रक
पुलिस अधीक्षक अमरेंद्र प्रसाद सिंह ने बताया कि शुक्रवार दोपहर बाद करीब तीन बजे वाराणसी-शक्तिनगर मार्ग पर रिहंद बांध के निकट वनदेवी मंदिर के पास अनपरा की ओर से कोयला लेकर आ रहा ट्रक विपरीत दिशा से आ रहे ट्रक से टकरा गया। एक ट्रक के खाई में गिरने से उस पर सवार चार लोगों की मौत हो गई। एक का शव करीब आधे घंटे तक पेड़ पर लटका रहा। मृतकों की शिनाख्त बेलवादह निवासी शिवर्ती देवी (50 साल), एटा जिले के नगला ढक्कन निवासी राहुल कुमार (21 साल), बैरपान निवासी दिनेश कुमार (25 साल) के रूप में हुई है। एक अन्य की शिनाख्त अभी नहीं हो सकी है।
घायलों को हिंडाल्को में भर्ती करवाया गया
वहीं, हादसे में घायल बैरपान निवासी आदेश यादव (25 साल), बेलवादह निवासी बंगाली गुप्ता (55 साल) और राजकुमार को हिंडाल्को अस्पताल में भर्ती कराया गया है। सूचना पाकर CO पिपरी विजय शंकर मिश्रा, पिपरी थाना प्रभारी अंजनी कुमार राय और चौकी प्रभारी भानु प्रताप सिंह मौके पर पहुंच गए और बचाव कार्य में जुट गए। हादसे के बाद काफी देर तक घटनास्थल पर जाम लगा रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn